**Domstolen i Den europeiske union**, eller bare **Domstolen**, er den øverste instans av Den europeiske unions domstol, et av EUs organer. De øvrige instanser er Retten og Personalretten.

Historie
--------

Domstolen ble opprettet i 1952 og het tidligere EF-domstolen, da dens kompetanseområde var det felles markedet i EF. Da Lisboa-traktaten trådte i kraft 1. desember 2009, endret domstolen navn (og funksjon) til Den europeiske unions domstol. Domstolen ligger i byen Luxembourg.

Dommerne, generaladvokatene og justissekretæren
-----------------------------------------------

Domstolen består av 27 dommere og minst 8 generaladvokater. Dommerne og generaladvokatene utnevnes for en periode av 6 år av medlemsstatenes regjeringer etter felles overenskomst etter høring av et utvalg. De kan gjenvelges. Til dommere og generaladvokater ved Domstolen utnevnes personer, hvis uavhengighet er uomtvistelig.

Domstolens dommere velger seg i mellom Domstolens president og visepresident for et tidsrom av tre år. Begge kan gjenvelges. Presidenten forestår Domstolens arbeid og administrasjon og leder rettsmøtene og Domstolens voteringer i saker, som er henvist til behandling i et av de største dommerkollegier.

Generaladvokatene bistår Domstolen og har som oppgave fullstendig upartisk og uavhengig, offentlig å fremsette forslag til avgjørelse av de saker som de blir forelagt.

Justissekretæren er institusjonens generalsekretær.

Sammensetning
-------------

Domstolen kan settes av samtlige medlemmer (plenum), i Den store avdeling (15 dommere) eller i avdelinger med 3 eller 5 dommere.

Domstolen settes av samtlige medlemmer i særlige tilfeller, blant annet når den skal avskjedige Den europeiske ombudsmann eller et medlem av EU-kommisjonen og ellers når den finner en sak av særlig viktighet.

Den settes i Den store avdeling, når en medlemsstat eller en institusjon, som er part i saken, ber om dette, samt i særlig omfattende eller viktige saker.

De øvrige saker behandles i avdelinger med 5 eller 3 dommere. Lederne for avdelinger med 5 dommere velges for en periode av 3 år, og lederne for avdelinger med 3 dommere for en periode av 1 år.

Følgende type saker behandles i EU-domstolen:

* Prejudisielle spørsmål fra domstoler i medlemsstatene
* Traktatbruddssaker
* Annullasjonssøksmål
* Passivitetssaker
* Erstatningssaker

Domstolens president
--------------------

|  |  |  |
| --- | --- | --- |
| **Periode** | **President** | **Land** |
| 1952–1958 | Massimo Pilotti | Italias flagg Italia |
| 1958–1964 | Andreas Matthias Donner | Nederlands flagg Nederland |
| 1964–1967 | Charles Léon Hammes | Luxembourgs flagg Luxembourg |
| 1967–1976 | Robert Lecourt | Frankrikes flagg Frankrike |
| 1976–1980 | Hans Kutscher | Tysklands flagg Tyskland |
| 1980–1984 | Josse Mertens de Wilmars | Belgias flagg Belgia |
| 1984–1988 | John Mackenzie-Stuart | Storbritannias flagg Storbritannia |
| 1988–1994 | Ole Due | Danmarks flagg Danmark |
| 1994–2003 | Gil Carlos Rodriguez Iglesias | Spanias flagg Spania |
| 2003–nåværende | Vassilios Skouris | Hellas’ flagg Hellas |
| *Kilde*: «The Presidents of the Court of Justice». European NAvigator. Besøkt 27. oktober 2010.  |

Referanser
----------

1. ↑  Den europeiske unions domstols internettside besøkt 5. oktober 2014
2. ↑  «TEUV (Romatraktaten), artikkel 252 (1).» (PDF). Besøkt 12. januar 2023.

Eksterne lenker
---------------

* Offisielt nettsted Rediger på Wikidata

* (en) European Court of Justice – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** BBC Things
 |